Avis juridique important

|

52003PC0523

Ehdotus Euroopan parlamentin ja neuvoston asetus rahoitus- ja teknisestä yhteistyöstä miehitettyjen alueiden kanssa annetun neuvoston asetuksen (EY) N:o 1734/94 muuttamisesta  /* KOM/2003/0523 lopull. - COD 2003/0204 */

Ehdotus EUROOPAN PARLAMENTIN JA NEUVOSTON ASETUS rahoitus- ja teknisestä yhteistyöstä miehitettyjen alueiden kanssa annetun neuvoston asetuksen (EY) N:o 1734/94 muuttamisesta(komission esittämä)PERUSTELUTOslon sopimusten ja Washingtonissa lokakuussa 1993 pidetyn ensimmäisen rahoittajien konferenssin jälkeen esitettyjen Palestiinan taloudellisen ja sosiaalisen kehityksen tukemista koskevien vaatimusten seurauksena EU päätti perustaa erillisen budjettikohdan rauhansopimuksen tukemiseen. Tarkoitusta varten neuvosto antoi 11 päivänä heinäkuuta 1994 asetuksen (EY) N:o 1734/94 rahoitus- ja teknisestä yhteistyöstä miehitettyjen alueiden kanssa (nimen loppuosa muutettiin myöhemmin muotoon "rahoitus- ja teknisestä yhteistyöstä Länsirannan ja Gazan alueen kanssa"). Asetusta muutettiin kahteen otteeseen vuonna 1998 (asetukset (EY) N:o 2840/98 ja (EY) N:o 2824/98).Asetuksen 1 artiklassa säädetään viisivuotisohjelmien puitteissa toteutettavasta rahoitusyhteistyöstä ja teknisestä yhteistyöstä. Vuosina 1998-2003 alueen jatkuvasti muuttuneen tilanteen vuoksi ja ennen muuta toisen palestiinalaisten kansannousun alettua syyskuussa 2000 ei rahoitustukea kuitenkaan voitu suunnata palestiinalaisille monivuotisten ohjelmien kautta eikä myöskään meneillään olleiden tukitoimien täytäntöönpanoa voitu kattavasti arvioida. Yhteisön tukitoimien painopisteet jouduttiin määrittelemään tapauskohtaisesti vuosittain.Vuonna 1998 annetussa asetuksessa todetaan, että asetus olisi saatettava vastaamaan MEDA-asetusta etenkin sen jälkeen, kun kyseistä asetusta on muutettu tukitoimenpiteiden mahdollisten edunsaajien osalta.Koska lisäksi on annettu uusi varainhoitoasetus (asetus (EY) N:o 1605/2002) sekä tehty päätös menettelystä komissiolle siirrettyä täytäntöönpanovaltaa käytettäessä (1999/468/EY), rahoitusyhteistyöstä ja teknisestä yhteistyöstä Länsirannan ja Gazan alueen kanssa annetun asetuksen muuttaminen on tullut välttämättömäksi.Muutettu asetus sallii yhteisön tukitoimien jatkamisen kestävän taloudellisen, poliittisen ja sosiaalisen kehityksen edistämiseksi Palestiinassa uusien sääntöjen mukaisesti. Tämä on erityisen tärkeää alueen viimeaikaisten tapahtumien valossa. Poliittiset näkymät ovat muuttuneet sen jälkeen, kun Abu Mazen nimitettiin pääministeriksi ja kansainvälinen yhteisö on tullut aktiivisesti mukaan konfliktin ratkaisuun. Kaikki osapuolet ovat nyt hyväksyneet poliittisen rauhansuunnitelman (ns. tiekartta), jonka päämääränä on Israelin ja palestiinalaisten välisen konfliktin ratkaiseminen ja Palestiinan valtion perustaminen vuoteen 2005 mennessä. Tilanne alueella on kuitenkin edelleen niin arkaluonteinen, ettei komissio voi vielä käynnistää pitkän aikavälin yhteistyötä Länsirannan ja Gazan alueen kanssa. Taloudellinen ja humanitaarinen tilanne edellyttävät silti tukitoimien jatkamista, jotta voitaisiin edistää Palestiinan uudistumiskehitystä ja tukea uudelleen käynnistynyttä rauhanprosessia. Humanitaarisen tilanteen parantamiseen tähtäävät toimet täydentävät humanitaarista apua, jota komissio antaa Euroopan yhteisön humanitaarisen avun toimiston kautta.Näin ollen edellä esitetyn perusteella ehdotetaan neuvoston asetuksen (EY) N:o 1734/94 muuttamista. Ehdotetut muutokset ovat yksinomaan teknisiä.2003/0204 (COD)Ehdotus EUROOPAN PARLAMENTIN JA NEUVOSTON ASETUS rahoitus- ja teknisestä yhteistyöstä miehitettyjen alueiden kanssa annetun neuvoston asetuksen (EY) N:o 1734/94 muuttamisestaEUROOPAN PARLAMENTTI ja EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 179 artiklan,ottavat huomioon komission ehdotuksen  [1],[1]  E EYVL C , , s. .noudattavat perustamissopimuksen 251 artiklassa määrättyä menettelyä,sekä katsovat seuraavaa:(1) On syytä pyrkiä estämään Palestiinan talouden heikentyminen entisestään edistämällä hyvää hallintotapaa ja julkisen talouden tasapainoa palestiinalaishallinnossa sekä vakaannuttamaan palestiinalaishallintoa kehittämällä sen toimielinjärjestelmää.(2) Lähi-idän rauhanprosessin viimeaikaisten tapahtumien johdosta rahoitustuen tarve Länsirannalla ja Gazan alueella jatkuu.(3) Yhteisön olisikin jatkettava asetuksen (EY) N:o 1734/94 mukaisia tukitoimiaan.(4) Euroopan parlamentin ja neuvoston olisi tarkasteltava asetusta (EY) N:o 1734/94 uudelleen vuoden 2005 loppuun mennessä alueen tuoreimpien tapahtumien valossa erityisesti rauhansuunnitelman ("Elements of a performance-based road map to a permanent two-state solution to the Israeli-Palestinian conflict") täytäntöönpanon kannalta.(5) Euroopan yhteisöjen taloudellisten etujen suojaamisesta 18 päivänä joulukuuta 1995 annetulla neuvoston asetuksella (EY, Euratom) N:o 2988/95  [2] luotiin yhteinen oikeudellinen kehys yhteisöjen varojen käytölle ja menoille eri aloilla. Komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annetun neuvoston asetuksen (Euratom, EY) N:o 2185/96  [3] säännöksiä sovelletaan kaikkiin yhteisön toimialoihin rajoittamatta kuitenkaan yhteisön eri politiikan alojen erityissäännösten soveltamista.[2]  EYVL L 312, 23.12.1995, s. 1.[3]  EYVL L 292, 15.11.1996, s. 2.(6) Rahoitus- ja teknisestä yhteistyöstä miehitettyjen alueiden kanssa annettu neuvoston asetus (EY) N:o 1734/94 olisi näin ollen muutettava vastaavasti,OVAT ANTANEET TÄMÄN ASETUKSEN:1 artiklaMuutetaan asetus (EY) N:o 1734/94 seuraavasti:1. Korvataan 1 artikla seuraavalla tekstillä:"1 artikla1. Yhteisö tekee rahoitusyhteistyötä ja teknistä yhteistyötä Länsirannan ja Gazan alueen kanssa kestävän taloudellisen, poliittisen ja sosiaalisen kehityksen edistämiseksi näillä alueilla. Yhteistyö toteutetaan monivuotisten ohjelmien muodossa, jos olosuhteet sen sallivat.2. Euroopan komissio antaa joulukuun 31 päivään 2005 mennessä raportin, jossa tarkastellaan uudelleen tätä asetusta alueen tuoreimpien tapahtumien valossa."2. Muutetaan 2 artikla seuraavasti:lisätään 3 kohdan jälkeen kohta seuraavasti:"4. Tukitoimenpiteiden edunsaajina voivat olla myös rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa 23 päivänä heinäkuuta 1996 annetun neuvoston asetuksen (EY) N:o 1488/96  [4] 1 artiklan 2 kohdassa mainitut yhteisöt."[4]  EYVL L 189, 30.7.1996, s. 1 - 9.lisätään 8 kohta seuraavasti:"8. Tarjouspyynnöt ja julkisia hankintoja koskevat sopimukset ovat yhtäläisesti avoimia kaikille jäsenvaltioiden ja Välimeren maiden yhteistyökumppanien luonnollisille henkilöille ja oikeushenkilöille."3. Lisätään 4 artiklaan 5 kohta seuraavasti:"Rahoituspäätöksissä ja niiden perusteella tehtävissä rahoitussopimuksissa on määrättävä muun muassa komission (Euroopan petostentorjuntavirasto OLAF mukaan luettuna) harjoittamasta seurannasta ja varainhoidon valvonnasta, johon kuuluu neuvoston asetuksen (EY, Euratom) N:o 2185/96  [5] mukaisia paikalla tehtäviä tarkastuksia sekä tarvittaessa tilintarkastustuomioistuimen paikalla tekemiä tarkastuksia. Toimenpiteet on toteutettava 5 artiklassa säädetyn menettelyn mukaisesti Euroopan yhteisön taloudellisten etujen turvaamiseksi neuvoston asetuksen (EY, Euratom) N:o 2988/95  [6] mukaisesti. Tarpeen vaatiessa tutkimuksia voi tehdä myös Euroopan petostentorjuntavirasto (OLAF) Euroopan parlamentin ja neuvoston asetuksen (EY) N:o 1073/1999  [7] mukaisesti."[5]  EYVL L 292, 15.11.1996, s. 2.[6]  EYVL L 312, 23.12.1995, s. 1.[7]  EYVL L 136, 31.5.1999, s. 1.2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  päivänä kuuta .Neuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): Lähi-itäToiminnan ala(t): Suhteet Lähi-idän ja eteläisen Välimeren alueen maihinToimenpiteen nimi: Israelin ja Palestiinan vapautusjärjestön (PLO) väliseen rauhansopimukseen liittyvät yhteisön toimet1. BUDJETTIKOHTA/-KOHDAT190803 (ex- B7-42)NUMEROTIEDOT2.1. Toimenpiteen kokonaismäärärahat (Osa 190803): milj. euroa maksusitoumusmäärärahoina47,752.2. Toimenpiteen soveltamisaika:2004-2006(alkamis- ja päättymisvuosi)2.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)milj. euroa (kolmen desimaalin tarkkuudella)>TAULUKON PAIKKA>b) Tekninen ja hallinnollinen apu ja tukimenot (vrt. kohta 6.1.2)>TAULUKON PAIKKA>>TAULUKON PAIKKA>c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)>TAULUKON PAIKKA>>TAULUKON PAIKKA>2.4. Yhteensopivuus ohjelmasuunnitelman ja rahoitusnäkymien kanssa|X| Ehdotus on tehdyn ohjelmasuunnitelman mukainen.Ehdotus edellyttää rahoitusnäkymien kyseisen otsakkeen ohjelmasuunnitelman muuttamista,ja tämä voi edellyttää toimielinten sopimuksen määräysten soveltamista.2.5. Vaikutukset tuloihin [8][8]  Lisätietoja erillisessä ohjeasiakirjassa.|X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).TAIVaikutukset tuloihin ovat seuraavat:(Huomautus: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä.)milj. euroa (yhden desimaalin tarkkuudella)>TAULUKON PAIKKA>(Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.)3. BUDJETTITIEDOT>TAULUKON PAIKKA>4. OIKEUSPERUSTA(Ilmoitetaan vain pääasiallinen oikeusperusta) Asetus (EY) N:o 1734/945. KUVAUS JA PERUSTELUT5.1. Yhteisön toiminnan tarve [9][9]  Lisätietoja erillisessä ohjeasiakirjassa.5.1.1. Toiminnan tavoitteet(Kuvaus (mitattavissa olevista) ongelmista, jotka toiminnan on tarkoitus ratkaista tai tarpeista, jotka toiminnan on tarkoitus täyttää (saavutukset on voitava mitata vertaamalla niitä alkutilanteeseen). Tavoitteet esitetään arvioituina tuloksina (esim. muutos alkutilanteeseen verrattuna).)Tämän asetuksen mukaisen yhteistyön päätavoitteena on edistää kestävää taloudellista, poliittista ja sosiaalista kehitystä Länsirannalla ja Gazan alueella, jotta olisi mahdollista perustaa itsenäinen, demokraattinen ja elinkelpoinen Palestiinan valtio. Tavoitteen saavuttamiseksi- palestiinalaisväestön taloudellista ja humanitaarista tilannetta on parannettava;- julkisten peruspalvelujen tuottamista on tuettava yhteiskunnan vakauden säilyttämiseksi;- tulevan Palestiinan valtion toimielinjärjestelmän muodostamista ja palestiinalaishallinnon uudistusprosessia on tuettava;- Euroopan yhteisön ja Palestiinan vapautusjärjestön (palestiinalaishallinnon) väliaikaisen Euro-Välimeri-assosiaatiosopimuksen sekä Israelin ja Palestiinan vapautusjärjestön välisen rauhansopimuksen täytäntöönpanoa on edistettävä.5.1.2. Ennakkoarviointiin liittyvät toimenpiteet(Tässä kohdassaa) selvitetään, miten ja milloin ennakkoarviointi on suoritettu (arvioinnin suorittaja, päivämäärä ja ilmoitus arviointikertomuksen/-kertomusten saatavuudesta) tai miten tiedot on kerätty [10],[10]  Uusista aloitteista esitettäviä tietoja koskevat vähimmäisvaatimukset on esitetty asiakirjassa SEC(2000) 1051.Ennakkoarviointia ei ole tehty, koska alueen tilanne muuttuu koko ajan eikä monivuotinen ohjelmasuunnittelu ole ollut mahdollista.b) annetaan lyhyt kuvaus ennakkoarvioinnin tuloksista ja kokemuksista).5.1.3. Jälkiarvioinnin perusteella toteutetut toimenpiteet(Ohjelman uusimisen yhteydessä on annettava myös lyhyt kuvaus väli- tai jälkiarvioinnin tuloksista).Tämä ehdotus koskee nykyisen ohjelman uusimista. Nykyisestä ohjelmasta saadun kokemuksen mukaan Länsirannan ja Gazan alueen muuttuvan tilanteen vuoksi monivuotinen ohjelmasuunnittelu nyt muutettavan asetuksen mukaisesti ei ole mahdollista. Teknisen ja taloudellisen yhteistyön rahoitustuki voitaneen sen sijaan suunnitella myös vuosi kerrallaan.5.2. Suunnitellut toimet ja yhteisön rahoitustukea koskevat yksityiskohtaiset säännöt(Tässä kohdassa on esitettävä perustelut ehdotuksen rahoittamiselle. Kohdassa määritellään tärkeimmät toimet yleistavoitteen toteutumiseksi. Jokaisella toimella on oltava yksi tai useampi osatavoite. Osatavoitteiden avulla on voitava osoittaa ehdotuksen kattaman ajanjakson aikana saavutettu edistys. Niillä ei saa pyrkiä ainoastaan välittömiin tuloksiin, mutta niiden on oltava riittävän selkeitä, jotta niitä koskevat tulokset voidaan määrittää. Jokaisesta pääasiallisesta toimesta on ilmoitettava- kohdeyleisö (hyödynsaajien määrä ilmoitetaan, jos mahdollista)- ohjelmakauden (mitattavissa olevat) erityistavoitteet- konkreettiset toimenpiteet toimen toteuttamiseksi- välittömät tulokset sekä- odotettava vaikutus yleistavoitteen toteutumiseen.Myös rahoitustukea koskevista yksityiskohtaisista säännöistä on annettava tietoja (tarvittavan rahoitustuen osuus ja muoto).)Tärkeimmät toimet yleistavoitteen toteuttamiseksi käsittävät toimenpiteitä, joilla tuetaan sosiaalista ja taloudellista kehitystä sekä edistetään hyvää hallintotapaa.- Sosiaalipalvelujen parantaminen erityisesti terveydenhuollon, perhesuunnittelun, vesihuollon, puhtaanapidon ja asuntopolitiikan alalla.Kohdeyleisönä on Länsirannan ja Gazan alueen palestiinalaisväestö. Erityistavoitteena on julkisten peruspalvelujen ylläpitäminen näillä alueilla. Konkreettisia toimenpiteitä toimen toteuttamiseksi ovat muun muassa kohdennettu alakohtainen tuki asianomaisille ministeriöille, infrastruktuuritöiden toteuttaminen hankkeina ja tekninen apu valmiuksien lisäämiseksi kyseisillä alueilla.- Kasvua suosivan taloudellisen ympäristön luominen samalla väestön hyvinvointia edistäen.Kohdeyleisönä on palestiinalaishallinto ja etenkin sen valtiovarainministeriö. Erityistavoitteena on julkisen talouden ja sen hallinnon kohentaminen. Konkreettisia toimenpiteitä toimien toteuttamiseksi ovat kohdennettu alakohtainen tuki tai erityisten rakennesopeutusvarojen käyttöönotto.- Kaupankäynnissä tarvittavan infrastruktuurin rakentaminen muun muassa liikenteen, tietoliikenteen ja energiahuollon alalla, sääntelyjärjestelmän parantaminen ja kaupan lisäämiseen tähtäävät pienimuotoiset infrastruktuurihankkeet.Kohdeyleisönä ovat palestiinalaishallinnon asianomaiset ministeriöt sekä Länsirannan ja Gazan alueen liikeyritykset. Erityistavoitteena on luoda suotuisat olosuhteet Länsirannan ja Gazan alueen yritysten kanssa käytävälle kaupalle. Konkreettisia toimenpiteitä toimen toteuttamiseksi ovat palestiinalaishallinnolle annettava tekninen apu, koulutus ja infrastruktuurihankkeiden tukeminen.- Hyvän hallintotavan edistäminen auttamalla julkista hallintoa lisäämään valmiuksiaan politiikkojen laatimisessa ja niiden toteuttamisen johtamisessa, tukemalla keskeisiä toimielimiä ja kansalaisyhteiskunnan toimijoita kuten paikallishallintoa, keskinäistä apua antavia yhdistyksiä, ammattiliittoja, tiedotusvälineitä ja liike-elämää tukevia järjestöjä sekä edistämällä demokratiaa ja ihmisoikeuksien kunnioittamista erityisesti Euroopan yhteisön ja Välimeren yhteistyökumppaneiden alueilla toimivien valtioista riippumattomien järjestöjen välityksellä.Kohdeyleisönä on palestiinalaishallinto ja nk. epävirallinen sektori (ks. edellä olevat esimerkit). Erityistavoitteena on tukea uudistusprosessia ja avoimen, läpinäkyvän ja vastuullisen hallinnon syntymistä. Konkreettisia toimenpiteitä toimien toteuttamiseksi ovat teknisen avun hankkeet, valmiuksien kehittäminen, koulutus ja pienimuotoiset (toimisto)laitteisiin liittyvät hankkeet.5.3. Toteutusta koskevat yksityiskohtaiset säännöt(Ilmoitetaan, miten suunnitellut toimet toteutetaan: hallinnoiko komissio niitä suoraan yksinomaan oman henkilöstönsä toimesta vai käytetäänkö hallinnointiin komission ulkopuolista henkilöstöä? Jälkimmäisessä tapauksessa ilmoitetaan, miten ulkopuolinen henkilöstö on tarkoitus hankkia (teknisen avun toimistot, virastot, toimistot, hajautetut toimeenpanoyksiköt, yhteinen hallinnointi jäsenvaltioiden kanssa - kansalliset, alueelliset ja paikalliset elimet).Ilmoitetaan myös, mitkä ovat ulkoistamismallin vaikutukset rahoitustukeen sekä hallinto- ja tukitoimiin käytettäviin varoihin ja henkilöresursseihin (komissiosta tilapäisesti siirrettävät virkamiehet jne.).)Nykyisen ohjelman tavoin toimet toteuttaa komission Jerusalemin lähetystö. Täydellinen hajauttaminen tehdään vuonna 2004. Toteutus on pääasiassa keskitetysti komission vastuulla, mutta yhteistyötä tehdään myös kansainvälisten järjestöjen (esim. UNWRA:n) kanssa.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)(Alla olevassa taulukossa ilmoitettujen kokonaismäärien laskutapa on esitettävä taulukossa 6.2 esitetyn jaottelun avulla. )6.1.1. RahoitustukiMaksusitoumusmäärärahat, milj. euroa (kolmen desimaalin tarkkuudella)>TAULUKON PAIKKA>6.2. Toimenpidekohtainen kustannuslaskelma, B osa (koko ohjelmakaudeksi) [11][11]  Lisätietoja erillisessä ohjeasiakirjassa.(Jos toimia on useita, on kuhunkin toimeen kuuluvista konkreettisista toimenpiteistä ilmoitettava tarkat tiedot suoritteiden laajuuden ja kustannusten arviointia varten.)Maksusitoumusmäärärahat, milj. euroa (kolmen desimaalin tarkkuudella)>TAULUKON PAIKKA>Laskutapa on tarvittaessa selitettävä.7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöön>TAULUKON PAIKKA>7.2. Henkilöstön taloudellinen kokonaisvaikutus>TAULUKON PAIKKA>Määrät vastaavat 12 kuukauden kokonaismenoja.7.3. Muut toimenpiteestä aiheutuvat hallintomenot>TAULUKON PAIKKA>Määrät vastaavat 12 kuukauden kokonaismenoja.1 Mainittava komitean laji sekä ryhmä, johon se kuuluu.>TAULUKON PAIKKA>(Arvioidessaan toimeen tarvittavien hallinnollisten ja henkilöresurssien määrää pääosastojen ja yksiköiden on otettava huomioon periaatekeskusteluissa/vuotuisessa toimintastrategiassa (APS) sekä alustavaa talousarvioesitystä (ATE) hyväksyttäessä tehdyt komission päätökset. Tämä tarkoittaa, että pääosastojen on mainittava, että henkilöstötarpeet voidaan täyttää alustavan talousarvioesityksen hyväksymisen yhteydessä määrätyn alustavan määrärahajaottelun asettamissa rajoissa.Jos tässä käsiteltyjä toimia ei ole poikkeuksellisesti voitu ennakoida alustavaa talousarvioesitystä laadittaessa, komissiota on pyydettävä päättämään, voidaanko ehdotetun toimen toteuttaminen hyväksyä ja jos, niin miten: määrärahojen tapauskohtaisella uudelleenjaolla, lisätalousarviolla vai talousarvioesitykseen tehtävällä oikaisukirjeellä.) Henkilöstö- ja hallintovarojen tarve katetaan määrärahojen kohdentamista koskevan vuotuisen menettelyn yhteydessä hallinnoivalle pääosastolle myönnettävillä varoilla.8. SEURANTA JA ARVIOINTI8.1. Seurantajärjestelmä(Kunkin toimenpiteen alusta alkaen on koottava riittävät seurantatiedot käytetyistä keinoista ja resursseista sekä aikaansaaduista suoritteista ja toiminnan tuloksista. Käytännössä tämä tarkoittaa sitä, että i) keinoille, resursseille, suoritteille ja tuloksille määritellään indikaattorit ja ii) tietojen keräämiseksi kehitetään asianmukaiset menetelmät.)Ohjelman seurannassa käytetään palestiinalaisten uudistuksia käsittelevän riippumattoman työryhmän raportteja, uudistuksia tukevia paikallisia ryhmiä ja rauhansuunnitelman seurantamekanismia. Tämän asetuksen mukaisesti (6 artiklan 1 kohta) komissio raportoi ohjelman täytäntöönpanosta Euroopan parlamentille ja neuvostolle kerran vuodessa.8.2. Arvioinnin yksityiskohtaiset säännöt ja arviointijaksot(Esitetään toiminnan tavoitteiden saavuttamisen arvioimiseksi suoritettavalle väli- ja jälkiarvioinnille laadittu aikataulu ja arviointeja koskevat säännöt. Monivuotiset ohjelmat on arvioitava perusteellisesti ainakin yhden kerran ohjelman toteuttamisen aikana. Muista toiminnoista suoritetaan jälki- tai väliarviointi vähintään kuuden vuoden välein.)EuropeAid-yhteistyötoimisto arvioi ohjelman riittävän aikaisin, jotta neuvosto ja Euroopan parlamentti voivat 1 artiklan 2 kohdan mukaisesti tarkastella tätä asetusta uudelleen.9. PETOSTEN TORJUNTATOIMET(Varainhoitoasetuksen 28 artiklan 3 kohta: "Väärinkäytösten ja säännönvastaisuuksien riskien estämiseksi komissio antaa rahoitusselvityksessä tietoja olemassa tai suunnitteilla olevista ehkäisy- ja suojelutoimenpiteistä.")Euroopan yhteisön taloudellisten etujen turvaamiseksi petosten ja muiden sääntöjenvastaisuuksien varalta komissio voi tehdä tätä ohjelmaa koskevia tarkastuksia myös paikalla neuvoston asetuksen (EY, Euratom) N:o 2185/96 [12] mukaisesti. Tarpeen vaatiessa tutkimuksia voi tehdä myös Euroopan petostentorjuntavirasto (OLAF) Euroopan parlamentin ja neuvoston asetuksen (EY) N:o 1073/1999  [13] mukaisesti.[12]  EYVL L 292, 15.11.1996, s. 2.[13]  EYVL L 136, 31.5.1999, s. 1.Toiminta-avustusta saavan elimen on säilytettävä komission saatavilla kaikki maksettujen kustannusten tositteet siltä vuodelta, jolle avustusta on myönnetty, sekä tarkastetut tilinpäätökset viiden vuoden ajan viimeisestä maksusta. Avustuksen saajan on varmistettava, että yhteistyökumppaneiden tai jäsenjärjestöjen hallussa olevat tositteet saatetaan komission saataville.Komission yksiköt valvovat säännöllisesti tuen käyttöä asiakirjoihin perustuvin ja paikalla tehtävin tarkastuksin.


Avis juridique important

|

52000PC0531

Ehdotus: neuvoston asetus Malesiasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöönottamisesta annetun asetuksen (EY) N:o 1001/97 muuttamisesta  /* KOM/2000/0531 lopull. */

Ehdotus NEUVOSTON ASETUS Malesiasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöönottamisesta annetun asetuksen (EY) N:o 1001/97 muuttamisesta(komission esittämä)PERUSTELUTAsetuksella (EY) N:o 1001/97 neuvosto otti käyttöön lopullisen polkumyyntitullin Malesiasta peräisin olevien teksturoitujen polyesterifilamenttilankojen tuonnissa.Komission yksiköt suorittivat välivaiheen tarkastelua koskevan tutkimuksen neuvoston asetuksen (EY) N:o 384/96 11 artiklan 3 kohdan nojalla erään teksturoitujen polyesterifilamenttilankojen vientiä harjoittavan malesialaisen tuottajan (Hualon Corporation (M) Sdn. Bhd.) pyynnöstä. Kyseinen tuottaja väitti olosuhteiden muuttuneen siten, että polkumyyntiä ei enää tapahtunut. Tutkimus pantiin vireille vuoden 1999 heinäkuussa.Tutkimuksessa todettiin polkumyynnin jatkuvan jossain määrin. Tutkimuksessa määritetty polkumyyntimarginaali (3,2 prosenttia) oli kuitenkin huomattavasti alhaisempi kuin alkuperäisessä tutkimuksessa (16,4 prosenttia).Tutkimuksessa todettiin myös, että alhaisempi polkumyyntimarginaali ei johtunut väliaikaisista muutoksista. Sen sijaan muutokset olisi katsottava pysyväksi kehitykseksi asianomaisen yrityksen tuotannossa ja myyntitoiminnassa tapahtuneiden rakennemuutosten vuoksi, joiden katsotaan estävän polkumyynnillä tapahtuvan tuonnin uudelleen alkaminen aikaisemmassa tutkimuksessa todetussa laajuudessa.Edellä esitetyn perusteella komissio ehdottaa, että neuvosto hyväksyy liitteenä olevan ehdotuksen asetukseksi, jossa muutetaan asetuksen (EY) N:o 1001/97 1 artiklaa siten, että Hualon Corporation (M) Sdn. Bhd. -yrityksen valmistamia ja EU:hun vietäviksi myymiä teksturoituja polyesterifilamenttilankoja koskevan polkumyyntitullin määrä oikaistaan 16,4 prosentista 3,2 prosenttiin.Ehdotus NEUVOSTON ASETUS Malesiasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöönottamisesta annetun asetuksen (EY) N:o 1001/97 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 11 artiklan 3 kohdan,[1]  EYVL L 56, 6.3.1996, s. 1., asetus sellaisena kuin se on viimeksi muutettuna asetuksella (EY) N:o 905/98 (EYVL L 128, 30.4.1998, s. 18).ottaa huomioon komission ehdotuksen, jonka se on tehnyt kuultuaan neuvoa-antavaa komiteaa,sekä katsoo seuraavaa:A. VOIMASSA OLEVAT TOIMENPITEET(1) Neuvosto otti käyttöön asetuksella (EY) N:o 1001/97 [2] lopullisen polkumyyntitullin Malesiasta peräisin olevien teksturoitujen polyesterifilamenttilankojen tuonnissa. Vapaasti yhteisön rajalla tullaamattomana -nettohintaan sovellettava tulli on 32,5 prosenttia, lukuun ottamatta Hualon Corporation (M) Sdn. Bhd. -yritystä, jäljempänä 'Hualon', johon sovelletaan 16,4 prosentin tullia.[2]  EYVL L 145, 5.6.1997, s. 1.B. TARKASTELUA KOSKEVA PYYNTÖ(2) Hualon Corporation (M) Sdn. Bhd., vientiä harjoittava malesialainen tuottaja, esitti siihen sovellettavien polkumyyntitoimenpiteiden polkumyyntiä koskevien seikkojen välivaiheen tarkastelua koskevan pyynnön neuvoston asetuksen (EY) N:o 384/96 ('perusasetus') 11 artiklan 3 kohdan mukaisesti. Pyynnössä väitettiin olosuhteiden pysyvien muutosten johtaneen vakaaseen tai hieman alennettuun normaaliarvoon ja vientihinnan huomattavaan kohoamiseen, jolloin toimenpiteitä ei enää tarvitsisi jatkaa polkumyynnin torjumiseksi. Kuultuaan neuvoa-antavaa komiteaa ja päätettyään, että oli olemassa riittävä näyttö välivaiheen tarkastelun vireillepanemiseksi komissio julkisti ilmoituksen Euroopan yhteisöjen virallisessa lehdessä [3] ja pani vireille tutkimuksen.[3]  EYVL C 218, 30.7.1999, s. 5.C. MENETTELY(3) Polkumyyntitutkimus kattoi 1 päivän heinäkuuta 1998 ja 30 päivän kesäkuuta 1999 välisen ajanjakson ('tutkimusajanjakso').(4) Komissio ilmoitti virallisesti viejämaan viranomaisille välivaiheen tarkastelun vireillepanosta ja antoi kaikille osapuolille, joita asia suoraan koskee, mahdollisuuden esittää näkemyksensä kirjallisesti ja pyytää saada tulla kuulluiksi.(5) Komissio lähetti asianomaiselle vientiä harjoittavalle tuottajalle kyselylomakkeen ja sai asianomaiselta tarkat tiedot asiasta.(6) Komissio hankki ja tarkasti kaikki tiedot, jotka se katsoi välttämättömiksi polkumyynnin määrittämisen kannalta, ja teki tarkastuskäynnin asianomaisen vientiä harjoittavan tuottajan tiloihin.(7) Asianomaisille osapuolille tiedotettiin niistä seikoista ja huomioista, joiden perusteella asetuksen (EY) N:o 1001/97 muuttamista aiottiin suosittaa, ja heille annettiin tilaisuus esittää huomautuksensa. Kyseiset huomautukset on otettu huomioon ja päätelmiä on tarvittaessa muutettu vastaavasti.D. TARKASTELTAVANA OLEVA TUOTE JA SAMANKALTAINEN TUOTE1. Tarkasteltavana oleva tuote(8) Tarkasteltavana oleva tuote on sama kuin aikaisemmassa tutkimuksessa eli teksturoitua polyesterifilamenttilankaa. Sitä saadaan suoraan osittain orientoidusta polyesterilangasta, ja sitä käytetään kutomoteollisuudessa polyesteri- ja polyesteri/puuvillakankaiden valmistukseen. Tuote luokitellaan kuuluvaksi tällä hetkellä CN-koodiin 5402 33 00. On kuitenkin syytä huomata, että lopullisten toimenpiteiden käyttöönottoa koskevassa neuvoston asetuksessa viitataan CN-koodeihin 5402 33 10 ja 5402 33 90, joita sovellettiin tuotteiden luokittelussa asetuksen julkistamishetkellä.(9) Teksturoitua polyesterifilamenttilankaa on useita eri lajeja paksuudesta ('denier'), filamenttien lukumäärästä ja kiillosta riippuen. Myös laatuja on useita tuotantoprosessin tehokkuudesta riippuen. Eri lajien ja laatujen perusominaisuuksien ja käyttötapojen välillä ei kuitenkaan ole merkittäviä eroja. Kaikkia teksturoitujen polyesterifilamenttilankojen lajeja on pidetty ja pidetään tässä tutkimuksessa yhtenä tuotteena.2. Samankaltainen tuote(10) Aikaisemman tutkimuksen tapaan tämä tutkimus osoitti, että Hualonin Malesiassa valmistamien ja Malesian markkinoilla myymien tai yhteisöön viemien teksturoitujen polyesterifilamenttilankojen fyysiset ja kemialliset perusominaisuudet sekä käyttötavat ovat samanlaisia, joten ne ovat perusasetuksen 1 artiklan 4 kohdassa tarkoitettuja samankaltaisia tuotteita.E. POLKUMYYNTI1. Normaaliarvo(11) Normaaliarvon määrittämiseksi arvioitiin ensin, oliko Hualonin samankaltaisen tuotteen kokonaismyynti kotimarkkinoille edustava verrattuna yhteisöön suuntautuvaan kokonaisvientiin. Perusasetuksen 2 artiklan 2 kohdan mukaisesti näin todettiin olevan, sillä Hualonin kotimarkkinoille suuntautuvan myynnin määrä oli vähintään 5 prosenttia sen yhteisöön suuntautuvan myynnin kokonaismäärästä.(12) Sen jälkeen komissio tutki kunkin Hualonin kotimarkkinoilla myymän ja yhteisöön vietäviksi myytyjen kymmenen tuotelajin kanssa suoraan vertailukelpoiseksi todetun tuotelajin osalta, oliko myynnin määrä kotimarkkinoille riittävän edustava perusasetuksen 2 artiklan 2 kohdan mukaisesti. Näin todettiin olevan, sillä tutkimusajanjakson aikana yhden tuotelajin kotimarkkinoille suuntautuvan kokonaismyynnin määrä oli vähintään 5 prosenttia yhteisöön vietävän saman tuotelajin kokonaismyynnin määrästä.(13) Viiden prosentin testituloksen antavien tuotelajien osalta tutkittiin myös, voisiko näiden tuotelajien myynnin kotimarkkinoille katsoa tapahtuneen osana tavanomaista kaupankäyntiä, määrittämällä kyseisen tuotelajin riippumattomille asiakkaille suuntautuvan voitollisen myynnin osuus. Tapauksissa, joissa jonkin tuotelajin voitollinen myynti oli yli 80 prosenttia kyseisen tuotelajin kokonaismyynnistä kotimarkkinoille, normaaliarvon perusteena käytettiin kaiken tutkimusajanjakson aikana tapahtuneen kotimarkkinamyynnin hintojen painotettua keskiarvoa. Tapauksissa, joissa tietyn tuotelajin voitollisen myynnin määrä oli vähintään 10 prosenttia, mutta alle 80 prosenttia kyseisen tuotelajin kotimarkkinamyynnin kokonaismäärästä, normaaliarvon perusteena käytettiin ainoastaan voitollisen myynnin hintojen painotettua keskiarvoa.(14) Edellä esitettyjen menetelmien seurauksena tutkimusajanjakson aikana yhteisöön vietyjen viiden teksturoidun polyesterifilamenttilankatyypin normaaliarvon perusteena voitiin käyttää vertailukelpoisten teksturoitujen polyesterifilamenttilankatyyppien kotimaan myyntihintoja.(15) Tutkimusajanjakson aikana yhteisöön vietyjen jäljellä olevien viiden tuotelajin osalta todettiin, että kotimarkkinoille suuntautuvan myynnin määrä oli alle 5 prosenttia yhteisöön suuntautuvan viennin määrästä. Niinpä viiden tuotelajin myynti kotimarkkinoille katsottiin riittämättömäksi perusteeksi perusasetuksen 2 artiklan 2 kohdassa tarkoitetulla tavalla. Näiden tuotelajien osalta normaaliarvo muodostettiin kyseisestä viedystä tuotelajista Hualonille aiheutuneiden valmistuskustannusten perusteella lisäämällä siihen kohtuullinen määrä myynti-, hallinto- ja yleiskustannuksia sekä voittoa perusasetuksen 2 artiklan 3 ja 6 kohdan mukaisesti. Myynti-, hallinto- ja yleiskustannusten perusteena käytettiin Hualonin samankaltaisen tuotteen myyntiä kotimarkkinoille. Voittomarginaalin perusteena käytettiin Hualonin samankaltaisen tuotteen myyntiä kotimarkkinoille osana tavanomaista kaupankäyntiä.(16) Hualon vaati, että määritettäessä laskennallista normaaliarvoa olisi otettava huomioon ainoastaan tiettyjen myös yhteisöön vietävien tuotelajien voitollisesta myynnistä kotimarkkinoille saatava voitto. Vaatimus hylättiin, koska perusasetuksen 2 artiklan 6 kohdassa säädetään, että voiton on perustuttava tosiasialliseen tietoon, joka pohjautuu samankaltaisen tuotteen valmistamiseen ja myyntiin tavanomaisessa kaupankäynnissä.2. Vientihinta(17) Koska tarkasteltavana olevan tuotteen vienti suuntautui ainoastaan suoraan yhteisön alueella sijaitseville riippumattomille asiakkaille, vientihinta määritettiin perusasetuksen 2 artiklan 8 kohdan mukaisesti maksetun tai maksettavan hinnan perusteella.3. Vertailu(18) Jotta tuotelajeja voitiin verrata tasapuolisesti keskenään vapaasti tehtaalla -tasolla ja samassa kaupan portaassa, mukautuksissa otettiin huomioon erot, joiden väitettiin ja osoitettiin vaikuttavan hintojen vertailtavuuteen. Mukautuksia tehtiin erityisesti kuljetus-, vakuutus-, käsittely-, lastaus- tai liitännäiskustannusten sekä luoton ja palkkioiden osalta perusasetuksen 2 artiklan 10 kohdan mukaisesti.4. Polkumyyntimarginaali(19) Vertailu tehtiin kunkin tuotelajin osalta normaaliarvon painotetun keskiarvon ja vientihinnan painotetun keskiarvon välillä perusasetuksen 2 artiklan 11 kohdan mukaisesti.(20) Edellä esitetty vertailu osoitti asianomaisen yrityksen harjoittaneen polkumyyntiä. Koska polkumyyntimarginaalit vaihtelivat eri tuotelajien välillä, vahvistettiin painotettu keskimääräinen polkumyyntimarginaali perusasetuksen 2 artiklan 12 kohdan mukaisesti. Vahvistettu polkumyyntimarginaali ilmaistuna osuutena yhteenlasketusta cif-arvosta yhteisön rajalla tullaamattomana on 3,2 prosenttia.(21) Tässä tutkimuksessa asianomaiselle yritykselle määritettiin kuitenkin huomattavasti alhaisempi polkumyyntimarginaali kuin aikaisemmassa tutkimuksessa, jossa polkumyyntimarginaaliksi määritettiin 16,4 prosenttia.F. MUUTTUNEIDEN OLOSUHTEIDEN PYSYVYYS(22) Perusasetuksen 11 artiklan 3 kohdan mukaisesti tutkittiin, voisiko muuttuneita olosuhteita, jotka olivat johtaneet polkumyyntimarginaalin alenemiseen, pitää perustellusti pysyvinä. Tässä yhteydessä pääteltiin erityisesti, että teksturoitujen polyesterifilamenttilankojen valmistus oli vähentynyt huomattavasti vuoden 1996 ja tutkimusajanjakson välisenä aikana, sillä raaka-aineet oli ohjattu muiden polyesterilankojen uuteen tuotantoon. Teksturoitujen polyesterifilamenttilankojen sisäinen kulutus kasvoi myös merkittävästi saman ajanjakson aikana, sillä niitä käytettiin suuremman lisäarvon tuotteiden valmistuksen lisäämiseen. Näiden kahden muutoksen vuoksi asianomaisen tuotteen myynnin (myynnin kotimarkkinoille ja viennin) määrä väheni merkittävästi kyseisenä ajanjaksona. Nämä yrityksen tuotantoa ja myyntitoimintaa koskevat muutokset katsotaan näytöksi siitä, että on epätodennäköistä, että polkumyynnillä tapahtuva vienti alkaisi uudelleen aikaisemmassa tutkimuksessa todetussa laajuudessa.G. TOIMENPITEIDEN MUUTTAMINEN(23) Alhaisemman polkumyyntimarginaalin määrittämiseksi asianomaiselle yritykselle ja koska tilanteen ei odoteta muuttuvan lähiaikoina, asetuksella (EY) N:o 1001/97 käyttöön otettuja kyseisen yrityksen vientiä koskevia toimenpiteitä olisi muutettava muuttamalla vastaavasti kyseistä asetusta.(24) Tämä tarkastelu ei muuta sitä päivää, jona asetuksella (EY) N:o 1001/97 käyttöön otettujen toimenpiteiden voimassaolo päättyy perusasetuksen 11 artiklan 2 kohdan mukaisesti,ON ANTANUT TÄMÄN ASETUKSEN:1 artiklaKorvataan asetuksen (EY) N:o 1001/97 1 artikla seuraavasti:"1. Otetaan käyttöön lopullinen polkumyyntitulli Malesiasta peräisin olevan, CN-koodiin 5402 33 00 kuuluvan teksturoidun polyesterifilamenttilangan tuonnissa.2. Vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraava:>TAULUKON PAIKKA>3. Jollei toisin säädetä, sovelletaan tulleja koskevia voimassa olevia säännöksiä ja määräyksiä."2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtaja